Jeffrey Pullicino Orlando tilef kawża ta’ libell li fetaħ kontra Alfred Sant li qabel l-elezzjoni tal-2008 kien allega korruzzjoni fuq il-każ tal-art fil-Mistra. Il-Qorti ppreseduta mill-Maġistrat Francesco Depasquale iddeċidiet li l-kummenti ta’ Dr Sant jikkostitwixxu l-ġudizzju tiegħu dwar każ li kien qed jiżviluppa dak iż-żmien. Il-Qorti qalet li kumment ta’ Dr Sant ma kienx malizjuż.  Qalet li bħala Kap tal-Oppożizzjoni kellu d-dritt jesprimi ruħu fuq il-każ u l-kummenti tiegħu huma kkunsidrati  parti mid-dibattitu politiku li għandu jkun protett. Dr Pullicino Orlando ma qabilx mad-deċiżjoni tal-Qorti u qal li ser jappella mis-sentenza.